भोपाल: सरकार की ओर से मिले राज्यमंत्री के दर्जे से इस्तीफा देने के बाद कंप्यूटर बाबा ने एक बार फिर शिवराज सरकार के खिलाफ मोर्चा खोल दिया है। कंप्यूटर बाबा अब मन की बात के जरिए सरकार पर निशाना साधेंगे। कंप्यूटर बाबा 23 अक्टूबर को इंदौर, 30 अक्टूबर को ग्वालियर, 4 नवंबर को खंडवा, 11 नवंबर को रीवा, 23 नवंबर को जबलपुर में संतों के समागम में अपने मन की बात करेंगे। अपनी मन की बात में बाबा नर्मदा में अवैध उत्खनन, गौरक्षा और मंदिर निर्माण के मुद्दे पर चर्चा करेंगे। हालांकि चुनावी सीजन में कंप्यूटर बाबा की मन की बात से खबरदार सरकार अब बाबा को मनाने की कोशिश में जुट गई है।